બુધવારે મોડી રાત્રે કોંગ્રેસ નેતા કપિલ સિબ્બલ અમદાવાદ આવી પહોંચ્યા હતા. કોંગ્રેસ નેતાઓ અને પાસ કોર કમિટીના સભ્યો વચ્ચે બુધવારે પાટીદાર અનામતના મુદ્દે અંતિમ નિર્ણય લેવા માટે બેઠક યોજાનાર હતી, જેમાં ભાગ લેવા માટે કપિલ સિબ્બલ પણ પહોંચ્યા હતા. રાત્રે 11 વાગ્યાની આસપાસ કપિલ સિબ્બલ અમદાવાદ એરપોર્ટ પહોંચ્યા હતા, તેમના સ્વાગત માટે મોટી સંખ્યામાં કોંગ્રેસના કાર્યકર્તાઓ એરપોર્ટ પર હાજર રહ્યા હતા. ત્યાર બાદ કોંગ્રેસ ભવન ખાતે કોંગ્રેસ અને પાસ વચ્ચે બેઠક શરૂ થઇ હતી. આ બેઠકમાં કોંગ્રેસ તરફથી પ્રદેશ પ્રમુખ ભરતસિંહ સોલંકી, શક્તિસિંહ ગોહિલ, અર્જુન મોઢવડિયા સહિતના નેતાઓ હાજર હતા.